stanford-oval/wikipedia huggingface dataset:
נעלי שלג

זוג נעלי שלג מודרניות
נעל שלג מסורתית
נעלי שלג הן נעליים מיוחדות שנועדו להליכה על שלג.
עיצוב נעלי השלג מבוסס על עקרון הגדלת שטח המגע שבין הנעל ובין השלג, לשם פיזור משקלו של נועל הנעליים והקטנת הלחץ על כל סנטימטר מרובע. הנעליים מאפשרות הליכה בשלג רך, שנוטה להיות "בולעני". הליכה בנעלי שלג איטית לעומת החלקה על מגלשיים, אך מאפשרת להולך בהן גמישות רבה יותר בבחירת המסלול והגעה למקומות שאין אפשרות להגיע אליהם על מגלשיים.
יש המשתמשים בנעלי שלג מיוחדות גם עבור בעלי חיים, במיוחד עבור כלבים וסוסים מושכי מזחלות.
היסטוריה

נעלי השלג הומצאו כנראה במרכז אסיה באלף הרביעי לפנה"ס. אינדיאנים מאלסקה וקנדה שיכללו את העיצוב של מסגרת הנעליים ויצרו גרסאות שונות.
בימנו נעלי שלג משמשים בעיקר ציידים, איכרים, חוטבי עצים וספורטאים.
סוגים

ישנם שני סוגים עיקריים:
1) קצר ורחב ללא זנב - משמש יותר לשטחים מיוערים שדורשים תמרון רב יותר
2) ארוך וצר עם זנב - משמש יותר לשטחים פתוחים ומרוצים
ספורט

מרוצי נעלי שלג התחילו כנראה באזור 1840 במונטריאול בקנדה והיום נחשבים לענף ספורט.
ראו גם

ערדליים
הערות שוליים

↑  Forest Service, The History of Snow Shoes
↑  Snowshoe | Winter, Trails & Hiking | Britannica, www.britannica.com (באנגלית)
| --- | --- |
בקרת זהויות :  GND: 4457881-7  NKC: ph381220 
ערך זה הוא קצרמרבנושא ביגוד. אתם מוזמנים לתרום לוויקיפדיה ו.
ספר הלמות

| --- | --- |

העמוד הראשון בספר הלמות
 מידע כללי
 מאת:  ארכימדס 
 שפת המקור:  יוונית עתיקה 
 נושא:  גאומטריה אוקלידית 
 
ספר הלמות הוא ספר שמיוחס לארכימדס על ידי ת'אבת אבן קורה. הספר מכיל 15 טענות על מעגלים. טענה 8 בספר מכילה את שיטת ארכימדס לחלק זווית לשלושה חלקים שווים בעזרת סרגל, מחוגה ו-neusis construction (אנ').
צורות גאומטריות חדשות

ספר הלמות מציג מספר צורות גאומטריות חדשות.
צורות גאומטריות חדשות > ארבלוס

ארכימדס הציג לראשונה את הארבלוס בטענה 4 בספר שלו:
אם AB הוא הקוטר של חצי מעגל ו-N כל נקודה על AB ,כך ששני חצאי מעגלים הנבנים כך שקטריהם הם AN ו-BN בהתאמה, מוכלים בחצי המעגל הגדול, הצורה שתחומה בין ההיקפים של שלושת חצאי המעגלים האלה היא "מה שארכימדס קרא לו αρβηλος"; וארכימדס מוכיח ששטחה שווה לשטח של המעגל הנבנה על PN כקוטר, כאשר PN מאונך ל-AB ופוגש את חצי המעגל המקורי ב-P.
בצורה נעשה שימוש בטענות 4 עד 8. בטענה 5, ארכימדס מציג את המעגלים התאומים של ארכימדס, ובטענה 6, הוא עושה שימוש במה שנקרא לאחר מכן שרשרת פאפוס, שהוצגה לאחר מכן בשנית על ידי פאפוס מאלכסנדריה.
צורות גאומטריות חדשות > סאלינון

ארכימדס הציג לראשונה את הסלינון בטענה 14 בספר שלו:
יהי ACB חצי מעגל על AB כקוטר, ויהיו AD,BE קטעים כך שאורכם הנמדד מנקודות A ו-B בהתאמה שווה. על AD ו-BE נבנה חצאי מעגלים הפונים אל C, ועל DE כקוטר חצי מעגל בצד הנגדי. נניח שהאנך ל-AB דרך O, מרכז חצי המעגל הראשון, פוגש את חצאי המעגלים המנוגדים בנקודות C ו-F בהתאמה. אז השטח של הצורה התחומה על ידי כל היקפי חצאי המעגלים שווה לשטח של המעגל הנבנה על CF כקוטר.
ארכימדס הוכיח שהסלינון והמעגל שווים בשטחם.
הארבלוס הוא האזור המוצל (באפור).
הסלינון הוא האזור הכחול.
ניו כנען

| --- | --- |

 מדינה:  ארצות הברית ארצות הברית
 מדינה:  קונטיקט קונטיקט
 מחוז:  מחוז פיירפילד
 תאריך ייסוד:  1731 
 שטח:  58.3 קמ"ר
 גובה:  105 מטרים
 אוכלוסייה:  ‏
  ‑ בעיירה:  20,622 (1 באפריל 2020)
 קואורדינטות:  41°08′48″N 73°29′42″W﻿ / ﻿41.1468°N 73.4949°W﻿ / 41.1468; -73.4949 
 אזור זמן:  אזור זמן מזרחי
 www.newcanaan.info
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ניו כנען(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ניו כנען(למפת קונטיקט רגילה) הרטפורד ברידג'פורט סטמפורד ניו הייבן ניו לונדון דנברי ווטרברי רוד אייל.  מסצ'וסטס ניו יורק  האוקיינוס האטלנטי ניו כנען(למפת קונטיקט מוגדלת) הרטפורד ברידג'פורט סטמפורד ניו הייבן ניו לונדון דנברי ווטרברי רוד אייל.  מסצ'וסטס ניו יורק  האוקיינוס האטלנטי ניו כנען  he tabBackground:;tabBorder:#aaa;defaultTab:0;
 
ניו כנען (באנגלית: New Canaan) היא עיירה במחוז פיירפילד, קונטיקט, ארצות הברית. לפי מפקד האוכלוסין של 2020 האוכלוסייה עמדה על 20,622 איש. לעיר יש שטח כולל של 58 קילומטרים רבועים.
כשעה מניו יורק ברכבת, העיר נחשבת לחלק מחוף הזהב של קונטיקט. העיירה תחומה מדרום על ידי דאריין, ממערב על ידי סטמפורד, ממזרח על ידי וילטון, מדרום מזרח על ידי נורווק, ומצפון על ידי לואיסבורו ופאונד ריג' במחוז ווסטצ'סטר, ניו יורק.
ניו כנען ידועה בארכיטקטורה ובפארקים הציבוריים שלה, כמו פארק ויווני, וחנויות בוטיק במרכז העיירה. התושבים שרים מזמורים בכל ערב חג המולד, מסורת בעיירה מאז 1916.
היסטוריה

בשנת 1731, בית המחוקקים הקולוניאלי של קונטיקט הקים את קהילת כנען כישות דתית בצפון מערב נורווק ובצפון מזרח סטמפורד. הזכות להקים כנסייה קהילתית ניתנה למשפחות המעטות שגרו באזור והיו מפוזרות. מכיוון שכנען לא תוכננה כעיירה ב-1731, כאשר ניו כנען נוסדה ב-1801, היא מצאה את עצמה ללא רחוב ראשי או בית עירייה מרכזי.
עד מלחמת העצמאות, ניו כנען הייתה בעיקר קהילה חקלאית; לאחר המלחמה, התעשייה העיקרית שלה הייתה ייצור נעליים. כאשר עסקי הנעליים של ניו כנען צברו תאוצה בתחילת המאה ה-19, במקום כפר מרכזי, התפתחו מספר יישובים של בתים מקובצים, טחנה ובתי ספר למרכזים מחוזיים והכפר צמח בהדרגה.
עם הגעת מסילת הרכבת של ניו יורק, ניו הייבן והארטפורד לניו כנען בשנת 1868, רבים מתושביה העשירים של ניו יורק גילו את היופי הפסטורלי של האזור ובנו בו בתי קיץ. בסופו של דבר, רבים מהמבקרים בקיץ התיישבו כל השנה, תוך שהם נוסעים ברכבת לעבודתם בניו יורק.
אדריכלות מודרנית בניו כנען

ניו כנען הייתה מרכז חשוב של תנועת העיצוב המודרני מסוף שנות ה-40 ועד שנות ה-60 של המאה ה-20, אז נבנו בעיר כ-80 בתים מודרניים. כ-20 נהרסו מאז.
במהלך שנות ה-40 וה-50 של המאה ה-20 קבוצה של תלמידים ומורים מבית הספר לעיצוב של אוניברסיטת הרווארד (אנ') היגרו לניו כנען ובנו שם בתי יוצאי דופן שהפכו למפורסמים מאד. הם מכונים חמשת הרווארד (אנ') והם כוללים את האדריכלים: פיליפ ג'ונסון, מרסל ברויאר, לנדיס גורס (אנ'), ג'ון מ. ג'והנסן (אנ') ואליוט נויס (אנ'). הם החלו ליצור בתים בסגנון שהתגלה כאנטיתזה מוחלטת למבנה המסורתי. את הסגנון ניתן לראות בצורה הטובה ביותר בבית הזכוכית של פיליפ ג'ונסון.
ארכיטקטים נוספים כגון פרנק לויד רייט, ואחרים ידועים פחות הצטרפו אף הם לניו כנען ובנו בתים מודרניים משמעותיים שנחשבים למדהימים גם כיום. ניו כנען הפכה למעשה למוקד הניסוי של התנועה המודרנית בחומרים, שיטות בנייה, חלל וצורה.
הסרט "סופת הקרח" (1997) מציג רבים מהבתים המודרניים של ניו כנען, הן מבפנים והן מבחוץ. הסרט (והרומן באותו שם של ריק מודי, עליו הוא מבוסס) מתרחש בניו כנען; בית ברובו מזכוכית הממוקם על כביש לורל הוא בולט.
נקודות העניין

מרכז הטבע של ניו כנען (אנ')
פארק וייבני (אנ') שנבנה בשנת 1912
מרכז אמנות סילברמיין
נקודות העניין > המרשם הלאומי של מקומות היסטוריים

המפטון אין - 179 Oenoke Ridge; ידוע גם בשם The Maples Inn, אשר נבנה על ידי האחים אלווד בסגנון המלכה אן, בסגנון התחייה קולוניאלית. (נוסף ב-27 בנובמבר 2004)
Hanford Davenport House - 353 Oenoke Ridge (נוסף ב-3 בספטמבר 1989)
סטודיו ג'ון רוג'רס - 33 Oenoke Ridge; נבנה בשנת 1878 על ידי ג'ון רוג'רס, אשר כונה "הפסל של העם" בסוף המאה ה-19. הסטודיו מכיל אוסף של קבוצות הפסלים המפורסמות של האמן, רבים מפוסלים במקום (נוספו ב-15 בנובמבר 1966). "הוא השתמש בסטודיו הזה מ-1876 ועד סוף חייו. הסטודיו של ג'ון רוג'רס מכיל את אחד האוספים הטובים ביותר של קבוצות רוג'רס במדינה".
הבית של לנדיס גורס - 192 Cross Ridge Rd. "עם צורתו החד-קומתית בעלת הגג שטוח, קירות זכוכית בגובה מלא והדגש על מישורים אופקיים, הבית שתכנן לעצמו בניו כנען הוא דוגמה יוצאת דופן" לאדריכלות מודרניסטית. (נוסף ב-21 באפריל 2002)
הבית של מקסוול פרקינס 63 Park St. (נוסף ב-6 ביוני 2004)
בית הזכוכית של פיליפ ג'ונסון - 798–856 Ponus Ridge Rd. (נוסף ב-18 במרץ 1997)
בית ריצ'רד וג'רלדין הודג'סון - 881 Ponus Ridge Rd. (נוסף ב-28 בפברואר 2005)
גלריה

גלויה של הקאנטרי קלאב 1906
גרייס האוס 1915
אחוזת גלי בפארק ויבני
בית ספר המרכזי  1912 (כיום כבר הרוס)
המפטון 1909
אנשים בולטים

רשימה חלקית של אנשים שנכתב עליהם ערך בעברית:
אנשים בולטים > שחקנים, במאים, מפיקים

טוני גולדווין, שחקן, סקנדל
קתרין הייגל, שחקנית
כריסטופר לויד, שחקן
כריסטופר מלוני, שחקן, חוק וסדר: מדור מיוחד
מרטין מאל (נולד ב-1943), שחקן וקומיקאי
שרה רפרטי, שחקן, Suits'
אליסון ויליאמס, שחקן, 'בנות'
אנשים בולטים > מוזיקאים

אידי בריקל, זמרת, אשתו של פול סיימון
הארי קוניק ג'וניור, זמר
פול סיימון, זמר-יוצר, בעלה של אידי בריקל
אנשים בולטים > ספורטאים

ביל טומיי, אלוף אולימפי בעשירייה ב-1968
אנשים בולטים > עיתונאים

גלן בק, פרשן טלוויזיה ורדיו
אן קולטר, פרשן
מייק וולאס, כתב 60 דקות
אנשים בולטים > סופרים

ארצ'יבלד ג'וזף קרונין, סופר סקוטי
פראן ליבוביץ, סופרת והומוריסטית
ריק מודי, מחבר הספר "סערת הקרח"
מקסוול פרקינס (1884–1947), עורך ספרותי של פרנסיס סקוט פיצג'רלד ותומאס וולף
אנשים בולטים > אמנים ומעצבים

פיליפ ג'ונסון, אדריכל שבנה וחי בבית הזכוכית
ארתור שיק, קריקטוריסט ומאייר ספרים אנטי-נאצי; אמן
אנשים בולטים > בממשל האמריקאי

כריס דוד, סנטור אמריקאי של קונטיקט
סטיוארט סימינגטון, סנטור אמריקאי של מיזורי ומזכיר חיל האוויר
ניו כנען במדיה > בקולנוע

סרטים שצולמו לפחות חלקית בניו כנען, או מעורבים בהם:
הסכם ג'נטלמני (1947)
מושא החיבה שלי (1998)
סופת קרח (1997)
נשות סטפורד (2004)
חלון פנורמי (2008)
התוכניות הטובות ביותר (2009)
נוצרו זה לזה (2009)
ניו כנען במדיה > ספרים

"סופת הקרח", מאת ריק מודי
הערות שוליים

↑  "Census - Geography Profile: New Canaan town, Fairfield County, Connecticut". United States Census Bureau. נבדק ב-18 בדצמבר 2021. {{cite web}}:  (עזרה)
↑  "'A Sacred and Treasured New Canaan Tradition': A History of Christmas Caroling at God's Acre". Newcanaanite.com. 18 בדצמבר 2015. נבדק ב-3 בדצמבר 2018. {{cite web}}:  (עזרה)
1 2  "Fairfield County Business Authority | Westfair Communications". אורכב מ-המקור ב-2 בינואר 2013. {{cite web}}:  (עזרה)
↑  "Mid-Century Harvard Five modern home is updated with a Snaidero kitchen by Stephen & Kristen King | Pure Contemporary". אורכב מ-המקור ב-2008-10-21. נבדק ב-2016-02-06. PureContemporary.com accessed July 2, 2006
↑  results, search (17 ביולי 2006). The Harvard Five in New Canaan: Midcentury Modern Houses by Marcel Breuer, Landis Gores, John Johansen, Philip Johnson, Eliot Noyes, and Others. W. W. Norton & Company. ISBN 978-0-393-73183-5. נבדק ב-3 בדצמבר 2018 – via Amazon. {{cite book}}:  (עזרה)
↑  "Archived copy". אורכב מ-המקור ב-2006-07-28. נבדק ב-2006-08-02. {{cite web}}:  (עזרה)
↑  "National Historic Landmarks Program (NHL)". 5 באפריל 2007. אורכב מ-המקור ב-5 באפריל 2007. נבדק ב-3 בדצמבר 2018. {{cite web}}:  (עזרה)
↑  http://www.past-inc.org/register-right.htm (הקישור אינו פעיל, December 2018)
| --- | --- |
בקרת זהויות :  NLI: 987007559639605171  BnF: cb155309166 (data)  GND: 4433161-7  LCCN: n80017630  MusicBrainz: 8cccb2dc-25f3-4ec6-a30f-26f6235a92ac  SUDOC: 117774405  VIAF: 128756471   WorldCat (עם VIAF): 128756471 
מבט ממזרח על גבעת הכנסייה, החלק המרכזי של ניו כנען (1836) מאת ג'ון וורנר ברבר (אנ')
שעון מורנו ממוקם ברחוב אלם, שם הוא נפגש עם השדרה הדרומית בניו כנען, קונטיקט.
בית הזכוכית
ספר המנהיג

|  מידע כללי |
| --- | --- |
 מאת:  אברהם בן נתן 
 סוגה:  ספרי מנהג 
 הוצאה
 תאריך הוצאה:  1518 
 
ספר המנהיג או המנהיג בני העולם הוא ספר הלכה ומנהג, וחיבורו העיקרי של רבי אברהם בן נתן מהראשונים, החתום בראשי תבות בקטעים רבים בספר "אב"ן" או "אברהם בן נתן הירחי".
הספר עוסק בעניינים השונים על פי סדר לוח השנה. כמו פוסקים אשכנזים אחרים הוא מייחס חשיבות רבה למנהגים שנהגו בקהילות ישראל השונות.
הספר נדפס לראשונה 315 שנה לאחר חיבורו, בשנת ה'רע"ט בקושטנטינא.
נושאי הספר

הספר כאמור עוסק במנהגי הקהילות השונות, ובעיקרו הושפע ממנהגי מקום מושבו בעת חיבורו, בעיר טולדו (טילטולא) שבספרד לשם הגיע לאחר נדודים שונים. התחיל לחבר את חיבורו בשנת ד'תתקס"ד כפי שמתאר בהקדמתו לספר:
ואני בהיותי בטילוטלא העיר הגדולה לאלוהים בשנת שישים וארבע לפרט היצירה הרימותי ידי אל ה' אל עליון קונה שמים וארץ ליסד זה הספר... לכבוד אלוהי ישראל
עיקר הספר עוסק במנהגים שונים כגון מנהגי בית הכנסת ותפילות וכן מנהגי שבת וימים טובים. כמו כן בתוך דבריו שוזר פעמים רבות הסברים למנהגים נפוצים שנהגו בזמנו, וחלקם אף נהוגים עד היום.
הספר יצא במהדורה חדשה על ידי הרב יצחק רפאל בהוצאת מוסד הרב קוק, על פי כתבי יד עם תוספות ביאורים והערות, וכן מפתחות ומבוא.
מנהגים שונים מהספר

כתב שעבד וגוי אינם כשרים ליטול ידיים לאחרים.
"נהגו בהושענא רבה לומר מזמורים של שבת וקדושה של שבת וכן בדין".
במה מדליקין - "נהגו כל ישראל לאומרו להזהיר על דיני ההדלקה ולהודיע לרבים השמנים והפתילות שאסרו חכמים שלא יבואו להטות, [וכפי עניין שחז"ל שואלין בהלכות הפסח וכו'] ... משום דנר שבת שלום בית הוא הוצרך להזהיר יותר".
ואני תפילתי - "לפני הוצאת התורה נהגו כל ישראל לומר, "ואני תפילתי לך ה' עת רצון"... ויראה לי לפי שאליהו נענה בתפילת המנחה... לפי שבשבת התענגנו וסעדנו כחפצינו לכבוד השבת ואף על פי כן באנו להתפלל ולו יעלה תפילתינו לרצון לפניו".
"מנהג צרפת ופרובינצה... לומר בהושענה רבה מזמורים של שבת, וקדושה רבה במוסף כשאר ימים טובים. ויראה לי הטעם אף על פי שלא נקרא יום השביעי של חג שבתון מכל מקום הוא תכלית החג ותכלית ההקפה... כדאמ' בירושלמי שבכל יום היו מקיפי' את העיר פעם אחת... ועל כן נהגו כל ישראל להקיף את התיבה שהתורה עליה. ועוד כי בהושענה רבה מקויימת חתימת ג' הספרים הפתוחים לפני הקדוש ברוך הוא ונחתמים ביום הכיפורים, ובהושענה רבה תכלית הכפרה...".
"קיבלתי מרבותיי בצרפת, שלכך נהגו לומר "שהשמחה במעונו" ולא 'בזבולו' או 'במכונו' או בלשון אחר לפי מה ששנינו: ז' רקיעים הם וילון, רקיע, שמים, מעון..., מעון שבו מלאכי השרת שאומרים שירה הוי אומר שהשמחה במעונו".
"וזה שנהגו בצרפת ובפרובינצה שכל החתנים מתעטפים בציצית בהכנסת החופה יש לי סמך במדרש למה נסמכה פרשת ציצית לנשואי אשה דכתיב גדילים תעשה לך וסמיך ליה כי ייקח איש אשה וגו', לומר לך חתן חייב בציצית".
הערות שוליים

↑  הובא בבית יוסף אוחר חיים קנט.
↑  המנהיג, דיני תפילה.
↑  שם הלכות שבת.
↑  הלכות הושענא רבה.
↑  הלכות אירוסין ונישואין.
| --- | --- |
בקרת זהויות :  NLI: 987007398437005171  VIAF: 183064372   WorldCat (עם VIAF): 183064372
ניקלין

| --- | --- |
גבישי ניקלין (בגוון נחושת) בתוך ביסמוט. מקור: אייסלֶבֶּן (Eisleben) באגן מאנספלד בסקסוניה-אנהלט שבגרמניה
גבישי ניקלין (בגוון נחושת) בתוך ביסמוט. מקור: אייסלֶבֶּן (Eisleben) באגן מאנספלד בסקסוניה-אנהלט שבגרמניה
 תכונות המינרל
 הרכב כימי:  NiAs
 מערך קריסטלוגרפי:  הקסגונלי
 צורת הגביש:  בדרך כלל כמסה חסרת צורה או כמקבץ עמודי או לוחי עד צורת כליה. לעיתים רחוקות כגבישים מעוותים שפאותיהם מקווקווים לאורך, עד 1.5 ס"מ המסתיימים בפירמידה.
 צבע:  אדום נחושת חיוור עד וורוד, בבליה משתנה הצבע לאפור עד שחרחר.
 ברק:  מתכתי
 שקיפות:  אטום
 פצילות:  לא מושלמת בשני כיוונים ({1010} ו־{0001})
 שבירה:  קונכייתית
 קשיות:  5.5-5 בסולם מוס
 משקל סגולי:  7.8
 שרטוט:  חום כהה עד שחור
 מידע נוסף:  גבישים תאומים היוצרים מעגל של ארבעה גבישים נפוצים על {1011}, וייתכן שגם על {3141}. אם מכים עליו או מחמים אותו מפיץ ריח שום. מתמוסס בחומצה חנקתית
 מינרלים נלווים:  ארסנופיריט, כסף, פירוטיט, גרסדורפיט, פנטלנדיט, רמלסברגיט, כלקופיריט, ספלוריט ביסמוט ומיצ'נריט
תא היחידה של הניקלין
גבישי ניקלין שצמחו בחלל בסלע
ניקלין (או גם ניקוליט) הוא מינרל - תרכובת המכילה 43.9% ניקל ו-56.1% ארסן.
תכונות > כימיה וקריסטלוגרפיה

נוסחת המבנה הכימי של הניקלין היא NiAs. לעיתים קרובות נוכחות במינרל כמויות קטנות של גופרית, ברזל וקובלט, ולעיתים מוחלף הארסן ברובו באנטימון תוך יצירת תמיסה מוצקה עם המינרל ברייטהאופטיט (NiSb). בחשיפה לאוויר לח מותמר הניקלין למינרל הירקרק אנאברגיט. הניקלין מתמוסס בחומצה חנקתית.
הניקלין משתייך לקבוצה הקרויה על שמו "קבוצת הניקלין". כל המינרלים בקבוצה בעלי מבנה הקסגונלי ובעלי מבנה כימי פשוט :AX, כאשר A הוא יון מתכתי של אחד מהיסודות: קובלט, פלדיום, פלטינה, ניקל, או ברזל, ו-X אחד מהיסודות: ארסן, סלניום, ביסמוט, טלוריום או אנטימון, כשבחלק מהמקרים המינרלים כוללים גם גופרית. הקבוצה כוללת את המינרלים:
אימגריט (NiTe)
ברייטהאופטיט (NiSb)
לנגיסיט ((Co,Ni)As)
ניקלין (NiAs)
סדבוריט ((Pd,Ni)Sb)
סדרהולמיט (NiSe)
סטומפפליט (Pt(Sb,Bi))
פירוטיט (Fe1-xS)
פרבולדיט (CoSe)
מחברי הקבוצה רק הניקלין והפירוטיט נפוצים והשאר נדירים עד נדירים מאוד.
הניקלין מתגבש במערכת ההקסגונלית, חבורת סימטריות נקודתית "דיהקסגונלית דיפירמידלית" -  6/m\ 2/m\ 2/m\ , וחבורת סימטריות מרחבית P63/mmc. הפרמטרים של תא היחידה הם: Å‏a=3.621‏ ו-c=5.042Å‏.
תכונות > תכונות פיזיקליות

הניקלין מופיע בדרך כלל כמסה חסרת צורה או כמקבץ עמודי או לוחי עד צורת כליה. לעיתים רחוקות כגבישים מעוותים באורך של עד 1.5 ס"מ, שפאותיהם מקווקווים לאורך והמסתיימים בפירמידה. תופעת גבישים תאומים היוצרים מעגל של ארבעה גבישים קיימת על {1011}, וייתכן שגם על {3141}. לניקלין יש פצילות לא מושלמת בשני כיוונים ({1010} ו־{0001}). הקשיות של המינרל בינונית, 5.5-5 בסולם מוס, ומשקלו הסגולי הממוצע גבוה, 7.8 גרם לסמ"ק. כאשר מכים או מחמים ניקלין הוא מפיץ ריח שום תוך פליטת אדים רעילים.
תכונות > תכונות אופטיות

אופטית המינרל הוא אנאיזוטרופי (תופעה אופטית שבה נראה כאילו המינרל משנה את צבעו תוך כדי סיבובו כאשר הוא מואר באור מקוטב מוצלב) בצורה בולטת בצהוב-ירקרק עד אפור. גבישי הניקלין אטומים. צבעם אדום נחושת חיוור, כשלאחר בליה משתנה הצבע לאפור עד שחרחר. בחשיפה לאוויר לח מופיע גוון ירקרק על פני המינרל כאשר המינרל מותמר למינרל אנאברגיט. הברק של הניקלין הוא מתכתי. המינרל ניחן בפלאוכרואיזם חזק בגוונים של לבן, ורוד-צהוב עד ורוד-חום חיוור.
גילוי ומקור השם

כאשר מצאו כורים גרמנים בימי הביניים מינרל אדום הדומה לעפרת נחושת ברכס ההרים "ארצגבירגה", נהגו הכורים לנסות להפיק ממנו נחושת וכשלו. הם האשימו בכישלון את השד "ניקל" (Nickel) מהמיתולוגיה הגרמנית, שהיה ידוע במעשי הקונדס שלו, כי כישף את הנחושת וקראו למינרל "קוּפְּפֶרניקל" (דהיינו נחושת של ניקל). כינוי זה מופיע לראשונה בכתב ב-1654. שמות נרדפים גרמנים קדומים נוספים היו "רוטניקלקיס" (Rotnickelkies) ו"ארסנניקל" (Arsennickel).
ב-1751 ניסה המינרלוג השוודי הברון אקסל פרדריק קרונשטדט (Axel Fredrik Cronstedt) להפיק נחושת מהקופפרניקל, ובמקומה קיבל מתכת לבנה. ב-1754 הוא פרסם את תגליתו, אותה החליט לכנות ניקל על שם המינרל.
שם המינרל עבר מאז שינוי. ב-1832 כינה אותו המינרלוג הצרפתי פרנסואה סולפיס בודן (François Sulpice Beudant) "ניקלין", וב-1868 כינה אותו הגאולוג האמריקני ג'יימס דווייט דיינה "ניקוליט". שני השמות שרדו, ולעיתים קרובות נוהגים להשתמש בשניהם ולכתוב את שם המינרל "ניקלין (ניקוליט)" או "ניקוליט (ניקלין)". המשמעות של השם המקורי קופפרניקל השתנתה וכיום מתייחס השם בגרמנית מודרנית לסגסוגת קופרניקל.
שימושים

לעיתים רחוקות משתמשים בניקלין כמקור להפקת ניקל בשל נוכחות הארסן בעפרה, הגורמת נזק במרבית שיטות הזיקוק וההתכה. כך למשל, כאשר מרבצים של עפרת סולפיד הניקל עברו התמרה חלקית לניקלין, אזי די בנוכחות של ארסן בכמות העולה על כמה מאות חלקיקים למיליון על מנת שהעפרה תהיה בלתי כלכלית. עם זאת, תערובת של עפרה הכוללת ארסן בעפרה נקייה ממנו מאפשרת לתנורי ההתכה הרגילים להפיק ניקל.
שימוש נוסף שיש למינרל הוא עבור אספני מינרלים. במקרים נדירים משתמשים במינרל כאבן חן.
מקור ותפוצה

ניקלין נוצר בהתמרה הידרותרמית של מרבצי עפרות נחושת-ניקל בסלעים אולטרה-מאפיים דוגמת פרידוטיט ומאפיים דוגמת נוריט וגברו. ייתכן שהניקלין נוצר על ידי החלפה של סולפידים נושאי נחושת-ניקל (החלפה של פנטלנדיט יחד עם סולפידים של נחושת וארסן), או במטאסומטיזם של סלעים אולטרה-מאפיים נטולי סולפידים, כאשר הנוזלים המטאסומטיים כללו גופרית, פחמה וארסן. תופעה זו יוצרת מקבץ מינרלים הכוללים מילריט, הייזלוודיט ופיריט-פנטלנדיט מותמרים באמצעות סולפידיקציה, ואת המינרלים הקשורים ארסנופיריט-ניקלין-ברייטהאופטיט.
הניקלין אינו מינרל נפוץ, אבל מצוי באתרים רבים. מקומות לדוגמה: אייסלֶבֶּן (Eisleben) באגן מאנספלד בסקסוניה-אנהלט, בזנקט אנדראסברג (St. Andreasberg) בהרי הרץ, ובשניברג (Schneeberg) בסקסוניה שבגרמניה; ביחימוב (Jáchymov, לשעבר זנקט יואכימסתל - St Joachimsthal) ברכס קרושנה הורי (לשעבר רכס ההרים "ארצגבירגה" - Erzgebirge) בבוהמיה שבצ'כיה; סביב אגן סדברי (Basin Sudbury) באונטריו שבקנדה; במורד המזרחי של כיפת וידגימולתה (Widgiemooltha Dome) ובמכרות הניקל של קמבלדה (Kambalda) במדינת אוסטרליה המערבית שבאוסטרליה; ובקוצ'במבה שבבוליביה.
הערות שוליים

↑  אתר Mineral Galleries ופרויקט rruff
↑  פרויקט rruff
↑  פרויקט rruff
↑  Erzgebirge בגרמנית: "הרי העפרה", כיום רכס קרושנה הורי בבוהמיה שבצ'כיה
↑  Frank Buller Howard-White, Nickel: an historical review עמ' 24
↑  Frank Buller Howard-White, Nickel: an historical review עמ' 31
↑  Michael O'Donoghue, Gems: their sources, descriptions and identification עמ' 433
↑  לרשימה המלאה ניתן להיעזר בקישור לאתר Mindat.
סקופיה 2014

מבט לבניינים שנבנו לאחר רעידת האדמה שהתרחשה ב-1963 (צולם ב-2014).
כיכר מקדוניה לאחר הוספת אנדרטאות ושחזורים רבים
התיאטרון הלאומי ומצודת קייל לפני רעידת האדמה ב-1963
מבט לכיוון כיכר מקדוניה מגשר האבן ביולי 2011
סקופיה 2014 (במקדונית: Скопје 2014) היה מיזם שמומן על ידי ממשלת מקדוניה הצפונית, במטרה להעניק לסקופיה סגנון קלאסי יותר. המיזם, שהוכרז רשמית ב-2010, כלל בעיקר הקמת מכללות, מוזיאונים, מבני ממשלה, ואנדרטאות המתארות דמויות היסטוריות מאזור מקדוניה (אנ'). כחלק מהמיזם, נבנו כ-20 מבנים ולמעלה מ-40 אנדרטאות חדשים.
ישנה מחלוקת פוליטית לגבי האם המיזם ניסה לכפות את הנרטיב של ההיסטוריה המקדונית, וניסה לקדם את הזהות המקדונית דרך ההיסטוריה המקדונית. המיזם עורר גם מחלוקת בנוגע לעלותו, כאשר ההערכות נעו בין 80 ליותר מ-500 מיליון יורו.
המיזם, אשר בוצע בין השנים 2010–2014, כלל הקמה של 136 מבנים שנבנו בעלות של יותר מ-700 מיליון דולר.
רקע

רעידת האדמה שהתרחשה בסקופיה ב-1963 הרסה כ-80% מהעיר, כולל מרבית המבנים הנאו-קלאסיים בחלק המרכזי של סקופיה. בזמן הניסיון לשחזר מבנים, בלטה האדריכלות המודרנית. זוהי גם אחת הסיבות שמסרה ממשלת מקדוניה הצפונית בשביל נחיצות המיזם, להעניק לסקופיה דימוי מונומנטלי ונעים יותר מבחינה חזותית. סיבה נוספת להקמת המיזם היא להחזיר את תחושת הגאווה הלאומית וליצור אווירה מטרופולינית יותר. בנאום של ראש הממשלה, ניקולה גרואבסקי, הצהיר כי סקופיה 2014 היה בכלל הרעיון שלו.
רקע > ביקורות

המיזם סקופיה 2014 ספג ביקורות מגוונות מצד קבוצות שונות מאז שהוכרז לראשונה. עלות המיזם מוערכת בין 80 ליותר מ-500 מיליון יורו ונחשבת בעייני רבים כבזבוז משאבים במדינה, כאשר באותו זמן בלטה האבטלה והעוני במקדוניה הצפונית. המבקרים מאמינים כי המיזם היווה הסחה מהבעיות האלו.
מפלגת האופוזיציה, האיחוד הסוציאל-דמוקרטי של מקדוניה, התנגדה למיזם וטענה כי המונומנטים יכלו לעלות פי שישה עד עשרה פחות ממה ששילמה הממשלה בפועל.
המיזם נתפס כחלק ממדיניות "העתיקות" של הממשלה, בה המדינה מבקשת לתבוע דמויות מקדוניות קדומות כמו אלכסנדר מוקדון ופיליפוס השני. המיזם הגיע בעקבות אי הזמנת המדינה לנאט"ו בשל המשך המחלוקת על שם המדינה עם יוון, דבר שהביא להשערות כי מדובר בפעולות תגמול או ניסיון להפעיל לחץ על יוון. יש תושבים הרואים את המיזם כמיזם התגלמות לאומיות של ממשלה שמרנית המתמקדת באותה מידה גם בהפיכת סקופיה למטרופולין וגם בשינוי תולדות האומה ותיארו את המיזם כמיני-לאס וגאס, בעוד שאחרים מעריכים כי המיזם מסמל את המעבר מהקלאסי לעבר.
היועץ לשעבר של ניקולה גרואבסקי, שמואל ואקנין (אנ'), הצהיר כי המיזם אינו אנטי-יווני או אנטי-בולגרי, אלא אנטי-אלבני. בראיון הוא אמר כי ”לאנטיקוויזיזציה יש מטרה כפולה, שהיא [להעביר] את האלבנים לשולי [החברה] וליצור זהות שלא תאפשר לאלבנים להיות מקדונים.” כדי להסיט את תשומת הלב מהיעדרם של אלבנים ממיזם סקופיה 2014, ממשלת מקדוניה הצפונית הסכימה לממן את כיכר סקנדרבג (אנ') שנבנתה סביב אנדרטת סקנדרבג שנמצאת בחלק של סקופיה שבה אוכלוסייה אלבנית ברובה. תוספות מאוחרות למיזם נוספו שכללו אנדרטאות לאוכליסייה האלבנית, כמו למשל נצ'אט אגולי (אנ'), יוסף באגרי (אנ') ופיטר בוגדני (אנ'), וכמו כן מספר אנדרטאות נוספות על גשר האמנות.
אדריכלים ביקרו לגבי האסתטיקה של המיזם, והם מאמינים כי ניתן היה לבזבז את הכסף על הקמת מבנים מודרניים. המיזם תואר גם כקיטש לאומני ”[ש]מביא לאזרחים היסטוריה לא ידועה”, וראש הממשלה הנוכחי זוראן זאאב תייג את המיזם ”[כ]פרויקט אידיוטי”.
רקע > הפסקת המיזם, 2018

בסוף פברואר 2018, הודיעה ממשלת מקדוניה הצפונית על הפסקת המיזם סקופיה 2014, והחלה להסיר את האנדרטאות והפסלים השנויים במחלוקת שלה. משרד התרבות המקדוני גם הקים ועדה שתחזה את האפשרות להסיר את השאר, וביניהם גם אלכסנדר מוקדון ופיליפוס השני. כצעד ראשון, פורקה האנדרטה של אנדון קיוסטו (אנ'), שנחשבה כאחת מהאנדרטאות השנויות ביותר במחלוקות. ביוני 2018, הודיעה ממשלת מקדוניה הצפונית כי שמם של האנדרטאות ישונו ויסומנו בכתובות לכבוד ידידות יוונית-מקדונית.
סיווג מכוניות
הערות שוליים

↑  NCAP Comparable cars
עמנואל צבר

| --- | --- |

 לידה:  30 ביוני 1948 (בן 76) ירושלים
 מדינה:  ישראל 
 לאום:  ישראלי
 שפות היצירה:  עברית
 תחום כתיבה:  שירה
 יצירות בולטות:  ברית דמים
 תקופת הפעילות:  מ-1973
 
עמנואל צבר (נולד ב-30 ביוני 1948) הוא משורר ישראלי המתגורר בכפר יונה. הוא מוכר ביותר כמחבר השיר "ברית דמים".